**Дәрес план – конспекты.**

**Интегральләштерелгән дәрес .VII сыйныф.**

**(рус төркеме)**

**Рәйсә Заһидуллина, Казан шәһәрендәге 170 нче урта**

 **мәктәбенең I квалификация категорияле татар теле һәм әдәбияты укытучысы.**

**Тема: “Табигать һәм кеше”.**

**Максат:**

1. Белем бирү максаты: рус телле укучыларның “Табигать һәм кеше” темасы буенча алган белемнәрен системалаштыру ;
2. Үстереш максаты: укучыларның бәйләнешле сөйләмен,укучыларның иҗади активлыгын,фикерләү сәләтен үстерү,чит телләр өйрәнүгә кызыксыну уяту.
3. Тәрбияви максат:укучыларны табигатьне яратырга, табигатьнең чын дуслары булып калырга өндәү,табигатькә сакчыл караш тәрбияләү.

**Дәрес тибы:**

Йомгаклау дәресе

**Җиһазлау:**

Табигать күренеше рәсемнәре, слайд шоу,компьютер,микрофон,дәреслек,тест.

**Дәрес барышы:**

**I Оештыру**

1. **Тынычлык булдыру.** ( Урман тавышын тыңлау)
2. **Исәнләшү.**

**Безнең девиз:**

Ике уйла,бер сөйлә,

Ике уйла,бер эшлә.

Аз сөйлә,күп тыңла,

Аз сөйлә, күп эшлә.

Аз сүз белән күпне әйт.

1. **Кизү(дежур) белән әңгәмә**.

**Укытучы**: Бүген сыйныфта кем кизү (дежур)?

**Укучы**: Бүген сыйныфта мин кизү(дежур). Кышның беренче ае. Сыйныфта барысы да бар. Көн кояшлы, җил исә,урамда салкын. Табигатьтә үзгәрешләр күренә.Агачлар кышкы йокыга талганнар, кешеләр җылы киемнәрен кигәннәр. Кошлар күренмиләр.

1. **Яңалыклар вакыты:**

Алдан билгеләнгән укучылар яңалыклар әзерләп киләләр. Яңалыклар татар һәм рус телендә җиткерелә. 1 – слайд ачыла. Слайдта” Яңалыклар вакыты” дип язылган.Яңалыклар өчен махсус көй яңгырый.

|  |  |
| --- | --- |
| **Татар телендә** | **Рус телендә** |
| 1.Барыгызга да хәерле көн! | 1. Всем добрый день!  |
| 2. Бүген безнең сыйныфта күңелле вакыйга: ачык дәрес. | 2. Сегодня в нашем классе веселое событие: открытый урок. |
| 3.Бүген без сезнең белән туган ягыбызның табигате турында сөйләшербез. | 3.Сегодня мы с вами поговорим о нашей природе. |
| 4.Дәүләтебез табигатьне саклау турында закон кабул итте.Һәр завод һәм фабрикалар торбаларына махсус җайланмалар куярга тиешләр. | 4.Наше государство приняло закон об охране природы. Заводы и фабрики должны установить на своих трубах специальные фильтры. |
| 5.Шуңа карамастан табигатебез елдан –ел пычрана бара. | 5.Несмотря на это с каждым годом природа становится грязнее. |
| 6.Без табигатебез турында текстлар укыдык,яңа сүзләр өйрәндек. | 6.Мы о нашей природе читали тексты, изучали новые слова. |
| 7.Ә хәзер без сезнең белемнәрегезне тикшерербез. “Табигать һәм кеше” темасына караган сүзләр белән сүзтезмәләр төзеп карыйк әле. | 7.А сейчас мы хотим проверить ваши знания. Попробуем- ка составить словосочетания на тему «Природа и человек». |

**II. Актуальләштерү.**

Фонетик күнегү һәм сүзлек өстендә эш**.**

 Һәр укучының сүзләрне дөрес әйтүенә ирешү,шул ук вакытта сүзлек өстендә дә эш алып бару. Сүзтезмәләрне тәрҗемә итү. Укытучы җавапларны тикшереп бара.

.......табигать ........белү

.......кеше .......бурычы

.......казылмалар ........бирә

.......саклау ........сакларга кирәк

.......бизи ........бәйләнеш

........үсә ........пычрата

........файдалану ........сайрый

........байлыклары ........ага

Яхшы үзләштергән укучылардан җөмләләр төзеттерү.

Алып баручылар:

Афәрин! Молодцы!

**Укытучы:**

-Барыгыз да актив катнаштыгыз,дөрес сүзтезмәләр төзедегез,булдырдыгыз.

**III. Төп өлеш.**

**Укытучы:**

-Укучылар, бүген безгә кунакка Джон исемле егетебез дә килде.

Джон:

Мин - Америкадан.Минем исемем -Джон.Минем сезнең табигатьне ничек саклавыгыз турында күбрәк беләсем килә.Шулай ук татар телен дә өйрәнәсем килә.

**Укытучы:**

- Безнең укучылар “Табигать һәм кеше “турында презентация әзерләделәр.Рәхим итегез!(Укучылар презентация күрсәтәләр,презантация өч телдә укыла)

**Укытучы:**

-Рәхмәт укучылар. Презентациягез бик кызыклы булды .Фикер алышу.Ә хәзер инде ял итеп алыйк.

**Физкултьминут:**

 (Кизү (дежур) укучы үткәрә.)

**Текст буенча эш**.

**Укытучы:**

-Ә хәзер дәреслектәге текст белән танышыйк әле.

“Табигать һәм кеше” текстын укытучы үзе укый.Укылган текст буенча эш.

Аңлаганны тикшерү өчен сораулар:

-Табигать безгә нәрсә бирә?

-Табигатьне сакларга кирәкме?

-Табигать безнең тормышыбызны бизиме?

-Табигать байлыклары чиксезме?

**Рәсем буенча хикәя төзү.**

**Укытучы**:

-Укучылар, интерактив тактага игътибар итик әле. Анда без бик матур рәсем күрәбез.

Шул рәсем буенча кечкенә күләмле хикәя төзергә кирәк. Рәсемне игътибар белән карыйк әле.Рәсемгә исем кушыйк .(Һәр укучы җөмлә төзеп әйтә).

“**Без** – **табигать** **балалары**”.

Кояшлы матур көн.Балалар табигать кочагында.Алар табигатьне ямьләндерергә уйлыйлар.Агачлар утырталар,җәнлекләр белән уйныйлар.Малай белән кызның кулларында җир шары рәсеме.Табигать һәм кеше тыгыз бәйләнештә.

Табигатьне яратыгыз һәм саклагыз!Табигатьсез кеше яши алмый!

(Бер бала скрипкада моңсу көй уйный.)

**Укытучы**:

-Рәхмәт укучылар, сезнең белән бик матур хикәя төзедек.Ә хәзер бөтен тема буенча белемнәрегезне тикшереп алыйк әле.

 **Тест үткәрү.**

1. Татарстандагы тыюлык:

а) Ильмен тыюлыгы

б) Раиф тыюлыгы

в) Тәтеш тыюлыгы

1. Кеше белән табигатьнең тыгыз бәйләнешен өйрәнә торган фән.

а) экология

б)астрономия

в)география

1. Табигатьнең тияргә ярамаган өлешләре ничек дип атала?

а)парк

б)бакча

в)тыюлык

1. Табигать белән кеше арасында нинди бәйләнеш бар?

а) салкын

б)җылы

в) тыгыз

1. Һаваны нәрсә чистарта?

а)газлар

б)үсемлекләр

в)заводлар

Тест җавапларын бергәләп тикшерү.

**IV. Йомгаклау**.

Ә хәзер дәресебезне йомгаклар вакыт та килеп җитте. Димәк, без бүген нәрсәләр турында сөйләштек?Фикерләр тыңланыла.(Авырсынган укучылар рус телендә әйтә алалар).

**Укытучы**:

-Укучылар, табигатебезне кыерсытмагыз!Табигать - безнең йортыбыз! Табигатьне саклау – һәр кешенең изге бурычы. (Слайдта рәсем күрсәтелә).

**Интервью вакыты.**

Алып баручылар сорауларны килгән кунакларга бирәләр.

1. Джон, сездә табигатьне саклыйлармы?
2. Табигать белән кеше тыгыз бәйләнгәнме?
3. Сезнең яраткан ел фасылы?
4. Табигать безгә нәрсә бирә?
5. Яраткан чәчәгегез?
6. Нинди дару үләннәрен кулланасыз?
7. Табигать турында нинди шигырьләр,җырлар беләсез?

**Билгеләр кую.**

**V. Өй эше.**

I төркемгә- “ Табигатьне саклау” темасына диалог төзергә.

II төркемгә- “Безнең табигать” темасына рәсем ясап,сөйләргә әзерләнергә.

III төркемгә -“Табигать һәм мин “ темасына кечкенә күләмле инша язарга.